
LIETUVOS RESPUBLIKOS SEIMO
TEISĖS IR TEISĖTVARKOS KOMITETAS
	
PAGRINDINIO KOMITETO PAPILDOMA IŠVADA (1)

DĖL GAUTŲ NAUJŲ PASTABŲ IR PASIŪLYMŲ DĖL LIETUVOS RESPUBLIKOS CIVILINIO TURTO KONFISKAVIMO ĮSTATYMO NR. XIII-2825 2, 3, 4, 5, 6, 7, 10 STRAIPSNIŲ PAKEITIMO IR ĮSTATYMO PAPILDYMO 7(1) STRAIPSNIU ĮSTATYMO PROJEKTO
NR. XIVP-2656(2)

2025-04-09 Nr. 102-P-13
Vilnius


1. Komiteto posėdyje dalyvavo: komiteto pirmininkas Julius Sabatauskas, komiteto pirmininko pavaduotojas Vitalijus Gailius, nariai: Giedrė Balčytytė, Agnė Bilotaitė, Agnė Širinskienė, Raimondas Šukys, Lilija Vaitiekūnienė, Ignas Vėgėlė.
Komiteto biuro vedėja Dalia Komparskienė, patarėjos: Martyna Civilkienė, Jurgita Janušauskienė, Žana Jarochovienė, Rita Karpavičiūtė, Dalia Latvelienė, Irma Leonavičiūtė, Loreta Zdanavičienė, vyriausioji specialistė Aidena Bacevičienė, padėjėjos: Meilė Čeputienė, Rivena Zegerienė.
Institucijų atstovai: Generalinės prokuratūros atstovas generalinės prokurorės pavaduotojas Gintas Ivanauskas.


2. Seimo kanceliarijos Teisės departamento išvados ir kitų ekspertų pasiūlymai: negauta.


3. Subjektų, turinčių įstatymų leidybos iniciatyvos teisę, pasiūlymai: 

	Pasiūlymo teikėjas, data
	Siūloma keisti
	Pastabos

	Komiteto sprendimas
	Argumentai, 
pagrindžiantys sprendimą

	1.
	Seimo nariai
Giedrė Balčytytė,
Vitalijus Gailius
2025-04-08
	1
	
	
	
	Argumentai:
Civilinio turto konfiskavimo įstatymo Nr. XIII-2825 2, 3, 4, 5, 6, 7, 10 straipsnių pakeitimo ir Įstatymo papildymo 7(1) straipsniu įstatymo projekto XIVP-2656 aiškinamajame rašte argumentuojama: Civilinis turto konfiskavimas yra svarbi valstybės politikos priemonė kontroliuojant savanaudiškus, organizuotus, taip pat korupcinius nusikaltimus ir įgyvendinant visuomenėje principinę nuostatą – nusikalsti neapsimoka. Pabrėžiama, jog šio įstatymo pagrindinis tikslas – stiprinti organizuoto nusikalstamumo, korupcijos ir savanaudiškų nusikaltimų prevenciją.
Lietuvoje aktyviai įgyvendinant tarptautinių sankcijų politiką, itin svarbus aspektas – sankcijų įgyvendinamumas. Pabrėžtina, jog iki šiol dar yra bandymų, pažeisti tarptautines sankcijas ir (ar) ribojamąsias priemones. Dėl šių bandymų tarptautinės sankcijos negali būti pilnai ir efektyviai įgyvendinamos, ir pasiekti pagrindinį jų tikslą.
Siūloma į civilinio turto konfiskavimo įstatymo 2 straipsnio 2 dalies 1 punktą įtraukti ir Baudžiamojo kodekso 123 (1) straipsnyje numatytą nusikalstamą veiką – Tarptautinių sankcijų arba Lietuvos Respublikos įstatymuose nustatytų ribojamųjų priemonių pažeidimas.
Manytina, jog tarptautinių sankcijų ar nustatytų ribojamųjų priemonių pažeidimas dera su šio įstatymo projekto (XIVP-2656) aiškinamajame rašte išvardintais nusikaltimais, kurių prevenciją, šiuo įstatymo pakeitimo projektu ir norima skatinti. Baudžiamojo kodekso 123 (1) straipsnyje numatyta nusikalstama veika turi savanaudiškų, organizuotų ir korupcinių nusikaltimų požymių, kurio prevencijai gali būti pasitelkiama principinė nuostata – nusikalsti neapsimoka.

Pasiūlymas: Pakeisti įstatymo projekto 1 straipsnį:
1 straipsnis. 2 straipsnio pakeitimas
Pakeisti 2 straipsnio 2 dalies 1 punktą ir jį išdėstyti taip:
„1) kurie buvo įtariami, kaltinami ar nuteisti už nusikaltimų, numatytų Lietuvos Respublikos baudžiamojo kodekso 123(1) straipsnyje, 129 straipsnio 2 dalies 9 punkte, 147 straipsnyje, 147(1) straipsnio 2 dalyje, 157 straipsnyje, 162 straipsnio 1 dalyje, 175(1) straipsnyje, 178 straipsnio 2 ir 3 dalyse, 180, 181 straipsniuose, 182 straipsnio 2 dalyje, 182(1) straipsnyje, 183 straipsnio 2 dalyje, 184 straipsnio 2 dalyje, 189 straipsnio 2 dalyje, 199, 199(1), 199(2), 200 straipsniuose, 201 straipsnio 2 dalyje, 207 straipsnio 2 dalyje, 213 straipsnio 1, 2, 4 dalyse, 214, 215, 216, 218 straipsniuose, 219 straipsnio 2 dalyje, 220 straipsnio 2 dalyje, 225 straipsnio 1, 2, 3 dalyse, 226 straipsnio 1, 2, 3, 4 dalyse, 227 straipsnio 1, 2, 3 dalyse, 228, 249, 250, 250(1), 250(2), 250(3), 250(4), 250(5), 250(6), 251, 251(1), 252, 253, 254, 256, 257(1), 260, 261 straipsniuose, 292 straipsnio 1, 2, 3 dalyse, 307 straipsnyje, padarymą;“.
	Pritarti
	Siūlytina pritarti.


Balsavimo rezultatai: 
[bookmark: _GoBack]už – 5, prieš – 0, susilaikė – 2.








Komiteto pirmininkas																Julius Sabatauskas












Komiteto biuro patarėja Dalia Latvelienė

